cyanic-selkie/wikianc huggingface dataset:
মালয়েশীয় নৌবাহিনী
ডুবোজাহাজ বহর
বায়ু-স্বতন্ত্র প্রবণতা সমন্বিত স্করপিয়ন শ্রেণীর ২টি ডুবোজাহাজই রয়েছে এই বাহিনীর হাতে। কেডি টুংকু আবদুল রহমান ও কেডি টুন্ আবদুল রাজ্জাক।
আর. চিন্নাস্বামী
'''আর. চিন্নাস্বামী''' হলেন তামিলনাড়ু বিধানসভার একজন সাবেক বিধায়ক। তিনি তিনবার তামিলনাড়ু বিধানসভায় দ্রাবিড় মুনেত্র কড়গমের টিকিটে ধর্মপুরী বিধানসভা কেন্দ্রের বিধায়ক হিসেবে নির্বাচিত হয়েছিলেন।
দোলুনজিঙ্গিন ইদেভখটেন
দোলুনজিঙ্গিন ইদেভখটেন (Долоонжингийн Идэвхтэн) একজন মঙ্গোলীয় কূটনীতিবিদ এবং রাশিয়ায় মঙ্গোলিয়ার বর্তমান রাষ্ট্রদূত, ১৬ ডিসেম্বর ২০০৯-এ রাশিয়ার রাষ্ট্রপতি দিমিত্রি মেদভেদেভের কাছে তার পরিচয়পত্র উপস্থাপন করেন।
পায়রা বন্দর
পায়রা বন্দর বাংলাদেশের পটুয়াখালী জেলায় অবস্থিত বাংলাদেশের তৃতীয় এবং দক্ষিণ এশিয়ার একটি সামুদ্রিক বন্দর। এটি বাংলাদেশের পটুয়াখালী জেলার কলাপাড়া উপজেলায় অবস্থিত। ২০১৩ সালের ১৯ নভেম্বর প্রধানমন্ত্রী শেখ হাসিনা টিয়াখালী ইউনিয়নের ইটবাড়িয়া গ্রামে এর ভিত্তিফলক উন্মোচন করেন। ২০১৬ সালের ১৩ আগস্ট সমুদ্র বন্দরটির আনুষ্ঠানিক যাত্রা শুরু হয়।
আইন
বন্দরটি আমদানী ও রপ্তানীর জন্য একটি সরকারি রুট। ৫ নভেম্বর জাতীয় সংসদে পায়রা বন্দর কর্তৃপক্ষ আইন, ২০১৩ পাস হয়।
পায়রা বন্দর কর্তৃপক্ষ
পায়রা বন্দর কর্তৃপক্ষ একটি সরকারি স্বায়ত্তশাসিত সংস্থা যেটি পায়রা সামুদ্রিক বন্দর পরিচালনা ও ব্যবস্থাপনার দায়িত্বে নিয়োজিত। এর সদর দপ্তর বাংলাদেশের পটুয়াখালী জেলায় অবস্থিত।
অবকাঠামো
প্রায় ৬০০০ একর জায়গায় এটি গড়ে উঠেছে যেখানে বিশাল অবকাঠামো বানানো হচ্ছে।
চাকর আলী খান জুনেজো
চাকর আলী খান জুনেজো (৫ ডিসেম্বর ১৯২৮ - ৩১ অক্টোবর ১৯৯৭) সংযুক্ত আরব আমিরাতে পাকিস্তানের রাষ্ট্রদূত এবং একজন এমপিএ ছিলেন। খান সিন্ধি জুনেজো মুসলিম রাজপুত পরিবারে জন্মগ্রহণ করেন।
তিলকনগর (মুম্বাই)
তিলকনগর হলো মুম্বাইয়ের একটি আবাশিক শহরতলি এলাকা। একই নামে মুম্বাই শহরতলি রেলওয়ের হারবার লাইনে একটি রেলওয়ে স্টেশনও রয়েছে। মুম্বাইয়ের এই শহরতলি স্বাধীনতা সংগ্রামী বাল গঙ্গাধর তিলকের নামে নামকরণ করা হয়েছে।
গণপতি উদযাপন
তিলকনগর মূলত মারাঠি হিন্দু প্রধান এলাকা হওশার কারণে এখানে চেম্বুরের নিকটবর্তী এলাকা এবং শহরের অন্যান্য অংশ থেকে অতিরিক্ত শ্রোতাদের সাথে সেখানে নিয়মিত বহু ধর্মীয় অনুষ্ঠান অনুষ্ঠিত হয়। তিলকনগর এখানকার গণপতি মণ্ডপের সজ্জার জন্য বিখ্যাত। স্টেশনের কাছেই ইনফ্যান্ট যিশু চ্যাপেল সহ এখানে যথেষ্ট খ্রিস্টান জনসংখ্যা রয়েছে।
পরিবহন
তিলকনগরে অটোরিকশা, বিইএসটি (বেস্ট) বাস ও ট্রেন হলো গণ-পরিবহনের মাধ্যম। কলোনিটি তিলক নগর রেলওয়ে স্টেশন হয়ে মধ্য রেলওয়ের হারবার লাইন দ্বারা পরিসেবা করা হয়। বিদ্যাবিহার ও চেম্বুর স্টেশনও এর কাছাকাছি অবস্থিত। লোকমান্য তিলক টার্মিনাস (কুরলা টার্মিনাস)-এ যেতে হলে তিলক নগর স্টেশনের মাধ্যমেই যেতে হয়। এখান থেকে চেম্বুর মনোরেল স্টেশন ও ঘাটকোপার মেট্রো স্টেশনও সহজে যাওয়া সম্ভব।
ফাতিহ কারাগুমরুক স্পোর্টস ক্লাব
ফাতিহ কারাগুমরুক স্পোর্তিদ ফালিয়েতলার  (Fatih Karagümrük Spor Kulübü; এছাড়াও ফাতিহ কারাগুমরুক স্পোর্টস ক্লাব নামে পরিচিত) হচ্ছে কারাগুমরুক ভিত্তিক একটি তুর্কি পেশাদার ফুটবল ক্লাব। এই ক্লাবটি বর্তমানে তুরস্কের শীর্ষ স্তরের ফুটবল লিগ সুপার লিগে খেলে। এই ক্লাবটি ১৯২৬ সালে প্রতিষ্ঠিত হয়েছে। ফাতিহ কারাগুমরুক তাদের সকল হোম ম্যাচ কারাগুমরুকের আতাতুর্ক অলিম্পিক স্টেডিয়ামে খেলে থাকে; যার ধারণক্ষমতা হচ্ছে ৭৬,৭৬১। বর্তমানে এই ক্লাবের ম্যানেজারের দায়িত্ব পালন করছেন শেনোল চান এবং সভাপতির দায়িত্ব পালন করছেন সেরকান হুর্মা। তুর্কি রক্ষণভাগের খেলোয়াড় আরপারস্লান এরদেম এই ক্লাবের অধিনায়কের দায়িত্ব পালন করছেন।
বগাদানা ইউনিয়ন
বগাদানা বাংলাদেশের ফেনী জেলার অন্তর্গত সোনাগাজী উপজেলার একটি ইউনিয়ন।
অবস্থান ও সীমানা
সোনাগাজী উপজেলার উত্তর-পশ্চিমাংশে বগাদানা ইউনিয়নের অবস্থান। এ ইউনিয়নের উত্তর-পশ্চিমে চর মজলিশপুর ইউনিয়ন, পূর্বে ফেনী সদর উপজেলার ধলিয়া ইউনিয়ন, দক্ষিণ-পূর্বে মঙ্গলকান্দি ইউনিয়ন, দক্ষিণে চর দরবেশ ইউনিয়ন এবং দক্ষিণ-পশ্চিমে ছোট ফেনী নদী ও নোয়াখালী জেলার কোম্পানীগঞ্জ উপজেলার চর পার্বতী ইউনিয়ন অবস্থিত।
প্রশাসনিক কাঠামো
বগাদানা ইউনিয়ন সোনাগাজী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাগাজী থানার আওতাধীন। এটি জাতীয় সংসদের ২৬৭নং নির্বাচনী এলাকা ফেনী-৩ এর অংশ।বর্তমান চেয়ারম্যান আলাউদ্দিন বাবুল। সাবেক চেয়ারম্যান মরহুম সাজেদুল হক সাজু, ফয়েজুল কবির, হাবিবউল্লাহ পারভেজ, সাখাওয়াতুল হক বিটু।
শিক্ষা ব্যবস্থা
শিক্ষা প্রতিষ্ঠানের মধ্যে প্রাচীনতম শিক্ষাপ্রতিষ্ঠান হচ্ছে ওসমানিয়া উচ্চ বিদ্যালয়, ওসমানিয়া আলিম মাদরাসা ও গুণক অলিপুর আনোয়ারুল ঊলুম দাখিল মাদ্‌রাসা। এছাড়াও রয়েছে পাইকপাড়া সরকারী প্রাথমিক বিদ্যালয়, পাইকপাড়া দারুল কোরআন নূরানী হিফজ্ মাদরাসা, আহসানিয়া মডেল মাদরাসা, রুবেল রুমা কিন্ডার গার্টেন, আলতাফ ইসলামি একাডেমি, হলি চাইল্ড ইনস্টিটিউট, জে এম ক্যাডেট, আড়কাইম সরকারী প্রাথমিক বিদ্যালয়, মান্দারী সরকারী প্রাথমিক বিদ্যালয়, জামেয়া ইসলামিয়া নূরুল উলম মান্দারী মাদ্রাসা,  বড় ঈদগাহ ফাতিমা (রাঃ) মহিলা মাদরাসা, দুর্গাপুর মাদরাসা, বকুলতলা সরকারী প্রাথমিক বিদ্যালয়, গুণক সরকারী প্রাথমিক বিদ্যালয়, আলামপুর সকরারী প্রাথমিক বিদ্যালয়, আউরারখীল সরকারী প্রাথমিক বিদ্যালয়, বগাদানা সরকারী বিদ্যালয়, কাজির হাট জুনিয়র হাই স্কুল, কাজির হাট এয়াকুবিয়া দাখিল মাদ্‌রাসা ও আড়কাইম ইসলামিয়া মডেল মাদরাসা ইত্যাদি,কাজিরহাট সবুজসাথী একাডেমি।
হাট-বাজার
ইসলাম ধর্মের প্রচারক কাজী ওসমান শাহের মাধ্যমে তাকিয়া বাজারের নাম করা হয়। এই ছাড়া এইখানে আরও কিছু ছোট বাজার আছে।বড় ঈদগাহ ও ছোট ঈদগাময়দান। এটা ছাড়াও কাজীর হাট নামক আরেকটি বাজার রয়েছে।
এস্তোনিয়া ক্রিকেট অ্যাসোসিয়েশন
এস্তোনিয়া ক্রিকেট বোর্ড এস্তোনিয়ার ক্রিকেটের সর্বোচ্চ নিয়ন্ত্রক প্রতিষ্ঠান। সংস্থাটি ২০০৮ সালে আন্তর্জাতিক ক্রিকেট কাউন্সিলের সহযোগী সদস্যপদ লাভ করে। সংস্থাটি আন্তর্জাতিক ক্রিকেট কাউন্সিলের সহযোগী সদস্য। সংস্থাটি ইউরোপীয় ক্রিকেট কাউন্সিলেরও সহযোগী সদস্য।
এস্তোনিয়া ক্রিকেট অ্যাসোসিয়েশনের সদর দপ্তর এস্তোনিয়ার তাল্লিনে অবস্থিত।
ওয়াজিদ শামসুল হাসান
থাম্ব| হাসান ২০১০ সালে ওয়াজিদ শামসুল হাসান (মৃত্যু ২৮ সেপ্টেম্বর ২০২১) জুন ২০০৮ সাল থেকে পাকিস্তানি কূটনীতিক ছিলেন। তিনি যুক্তরাজ্যে পাকিস্তানের হাইকমিশনার হিসেবে দায়িত্ব পালন করেন।
ভামা
'''রেখিতা আর. কুরুপ (তাঁর মঞ্চের নাম ভামা' দ্বারা সুপরিচিত) হলেন একজন ভারতীয় চলচ্চিত্র অভিনেত্রী, যিনি মূলত মালয়ালম এবং কন্নড় ভাষার চলচ্চিত্রে অভিনয় করে থাকেন। ২০০৭ সালে এ কে লোহিতাদাস পরিচালিত নিবেদ্যম'' নামক চলচ্চিত্রে অভিনয়ের মধ্যে দিয়ে তিনি চলচ্চিত্র জগতে প্রবেশ করেন। এক দশকেরও বেশি সময় ধরে চলমান তাঁর কর্মজীবনে তিনি ৪০টিরও বেশি চলচ্চিত্রে অভিনয় করেছেন।
ব্যক্তিগত জীবন
ভামা রাজেন্দ্রন কুরুপ ও শৈলজার কনিষ্ঠ কন্যা। তাঁর দুই বড় বোন রয়েছে: রেশ্মিতা আর. কুরুপ এবং রেঞ্জিতা আর. কুরুপ। তিনি সেন্ট মেরি উচ্চ মাধ্যমিক বিদ্যালয় এবং মানারকাডের ইনফ্যান্ট জেসাস স্কুল থেকে তাঁর স্কুল জীবনের পড়াশোনা সম্পন্ন করেছেন। তিনি মুক্ত বিশ্ববিদ্যালয় থেকে সমাজবিজ্ঞান বিভাগে স্নাতকোত্তর সম্পন্ন করেছেন।
২০২০ সালে, একজন ব্যবসায়ী এবং চেন্নিথালার বাসিন্দা অরুণ জগদীশের সাথে ভামা বিবাহ বন্ধনে আবদ্ধ হয়েছেন। ভামার স্বামীর পরিবার কেরলের কোচির স্থায়ী বাসিন্দা। এই দম্পতি ২০২০ সালের জানুয়ারি মাসে কোট্টায়মের উইন্ডসর ক্যাসেল হোটেলে আয়োজিত একটি অনুষ্ঠানে বিবাহ বন্ধনে আবদ্ধ হয়েছেন; যেখানে মম্মুট্টী, সুরেশ গোপী, মিয়া জর্জ, বিনু মোহন, আবু সেলিমের মতো মালয়ালম চলচ্চিত্রের বিশিষ্ট ব্যক্তিবর্গ উপস্থিত ছিলেন।
কর্মজীবন
চলচ্চিত্র জগতে প্রবেশের পূর্বে তিনি সূর্য টিভিতে থালি নামক একটি অনুষ্ঠানের উপস্থাপক ছিলেন। তিনি খ্রিস্টানদের ভক্তিমূলক অ্যালবামেও অভিনয় করেছেন। পরিচালক লোহিতদাস (যাঁকে তিনি তার মেন্টর / গুরু হিসাবে বিবেচনা করেন) তাঁকে তাঁর প্রথম চলচ্চিত্র নিবেদ্যমে অভিনয়ের সুযোগ দেন। তাঁর দ্বিতীয় চলচ্চিত্র হচ্ছে হারীন্দ্রন অরু নিশালঙ্কান পরিচালিত বিনয়ন; যেখানে তিনি মানিকত্তনের বিপরীতে অভিনয় করার সুযোগ পেয়েছিলেন। তিনি জনি অ্যান্টনি পরিচালিত সার্কেলে বিনীত শ্রীনিবাসনের সাথে জুটি বেঁধেছিলেন।
ভামা বলেছিলেন যে, ২০১১ সাল পর্যন্ত তিনি মালয়ালম চলচ্চিত্রে একই ধরনের চরিত্রে অভিনয় করে আসছিলেন। যখন থেকে তিনি কন্নড় চলচ্চিত্রের প্রস্তাব গ্রহণ শুরু করেছিলেন তখন থেকে তিনি মালয়ালম চলচ্চিত্রে নতুন এবং আকর্ষণীয় চরিত্র পেতে শুরু করেছিলেন। তিনি সোহানলালের কাধাভীড়ু নামক চলচ্চিত্রে অভিনয় করেছিলেন, যেখানে তিনি এম টি বাসুদেবন নায়ারের নায়িকা চরিত্রে অভিনয় করেছিলেন। উক্ত চলচ্চিত্রে তাঁর চরিত্রটি ছিল একটি আধুনিক মেয়ের, যিনি একজন মিডিয়া ব্যক্তিত্ব এবং স্মার্ট। ২০১৪ সালে, তাঁর পাঁচটি মালয়ালম চলচ্চিত্র মুক্তি পেয়েছিল। তিনি রাকেশ গোপানের ১০০ ডিগ্রি সেলসিয়াসে নামক চলচ্চিত্র একজন খ্রিস্টান গৃহিণী চরিত্রে এবং বিনোদ মানকারের ওটামেন্দারামে ১৫ বছরের মায়ের চরিত্রে অভিনয় করেছেন। ২০১৪ সালে মুক্তিপ্রাপ্ত তাঁর একমাত্র অ-মালয়ালম চলচ্চিত্রে তিনি গণিতবিদ শ্রীনিবাস রামানুজনের স্ত্রী জানকিয়ামল চরিত্রে অভিনয় করেছিলেন; উক্ত চলচ্চিত্রটি গণিতবিদ শ্রীনিবাস রামানুজন অবলম্বনে নির্মিত তামিল-ইংরেজি চলচ্চিত্র।
নূর নদী
নূর নদী বা নূর নদী হল মাজান্দারন প্রদেশে অবস্থিত উত্তর ইরানের একটি নদী। এটি আলবুর্‌জ পর্বতমালার মধ্য দিয়ে প্রবাহিত হয়। এটি পূর্ব দিকে বালাদেহ শহরের কোল ঘেষে হারাজ নদীতে পতিত হয়।
গতিপথ
১৮৯৮ সালে স্কটিশ ভৌগোলিক ম্যাগাজিনে নূর নদীর গতিপথের কিছু অংশ বর্ণনা করা হয়েছিল: ""ইয়ালু গিরিখাতে পৌঁছে নুর নদী বিপুল আগ্নেয়শিলা ও নবশিলার মধ্যে দিয়ে ডান দিকে মোড় নেয়। এই সময় নদীর পানির রঙ উজ্জ্বল মেঘাচ্ছন্ন কৃষ্ণ বর্ণের। নদীর পানির রঙ ইয়ালু উপত্যকার পার্শ্ববর্তী গ্রামে প্রাপ্ত তুষারশুভ্র জিপসামের রঙের একদম বিপরীত। এইসব বৈশিষ্ট্য নদীটিকে ছবিসম সুন্দর করে তুলেছে। নূর নদী বালাদে পৌঁছে অতি দ্রুত পূর্বে মোড় নেয় এবং পাঞ্জাবের একটি বড় নদীতে মিলিত হয়।""
কুন্দগ্রাম ইউনিয়ন
কুন্দগ্রাম ইউনিয়ন বাংলাদেশের বগুড়া জেলার আদমদীঘি উপজেলার একটি ইউনিয়ন।
আয়তন
এই ইউনিয়নের মোট আয়তন ২৯.৪৯ বর্গকিলোমিটার।
ইতিহাস
কুন্দগ্রামের নামকরণ করা হয় মুলত কুন্ডু রাজার নাম থেকে। এখানে এখনো রাজবাড়ি রয়েছে, এছাড়া, অনেক পুরোনো তিন গম্বুজীয় মসজিদ আছে।
জনসংখ্যা
২০১১ সালের আদমশুমারী অনুযায়ী এই ইউনিয়নের মোট জনসংখ্যা ২৬,৯৭৮ জন।
প্রশাসনিক কাঠামো
এই ইউনিয়ন ৩০টি গ্রাম ও ১৪টি মৌজা নিয়ে গঠিত।
শিক্ষা ব্যবস্থা
এই ইউনিয়ন কোনো কলেজ নেই। এছাড়া অনেক গুলো সরকারি স্কুল আছে।
অর্থনীতি
এই এলাকার মানুষ অর্থনীতি প্রধানত ধান চাষ এবং আলু ও সরিষা চাষের উপর নির্ভরশীল
হাট-বাজার
কুন্দগ্রাম ইউনিয়নে মোট ৩টি হাটবাজার রয়েছে
ঈশ্বরদী পৌরসভা
ঈশ্বরদী পৌরসভা বাংলাদেশের রাজশাহী বিভাগের পাবনা জেলার ঈশ্বরদী উপজেলার অন্তর্গত 'ক' শ্রেণির একটি পৌরসভা।
আয়তন ও জনসংখ্যা
মোট আয়তনঃ ৩১.১০ বর্গ কি.মি.
শাহজাহানপুর
শাহজাহানপুর বা শাজাহানপুর দ্বারা বুঝানো হতে পারে:
ঈশ্বরদী পৌরসভা
আয়তন ও জনসংখ্যা
মোট জনসংখ্যাঃ ১,০৩,২৯৫ জন
শিক্ষার হার ও শিক্ষা প্রতিষ্ঠান
শিক্ষার হারঃ
শিক্ষা প্রতিষ্ঠানঃ
সানন্দা
সানন্দা একটি বাংলা পাক্ষিক পত্রিকা। এটি একটি নারী পত্রিকা। আনন্দ পাবলিশার্স এটি কলকাতা থেকে প্রতি মাসের ১৫ ও ৩০ তারিখে প্রকাশ করে। ১৯৮০-এর দশকের মধ্যভাগে চালু হওয়া এই পত্রিকাটির প্রাক্তন সম্পাদক ছিলেন বিশিষ্ট অভিনেত্রী ও চিত্র-পরিচালক অপর্ণা সেন।
নবুওয়তের পূর্বে মুহাম্মাদ
মুহাম্মাদের ৪০ বছর জীবনে নবুয়ত প্রাপ্তি হন। তার জীবন বিভিন্ন উল্লেখযোগ্য ঘটনায় পরিপূর্ণ।
হিলফুল ফুজুল
মূলত আরবদের মধ্যে উপস্থিত হিংশ্রতা, খেয়ানতদারীতা এবং প্রতিশোধমূলক মনোভাব দমনের জন্যই হিলফুল ফুজুলের প্রতিষ্ঠা হয়। মুহাম্মদ এতে যোগদান করেন এবং এই সংঘকে এগিয়ে নেয়ার ক্ষেত্রে তিনি বিরাট ভূমিকা রাখেন। কিন্তু একসময় তিনি বুঝতে পারেন যে মানুষের সমগ্র সামাজিক জীবনের পুনর্বিন্যাস ব্যতীত মুক্তি অসম্ভব।
ব্যবসা
বিভিন্ন সূত্র থেকে জানা যায় তরুণ বয়সে মুহাম্মদের তেমন কোন পেশা ছিলনা। তবে তিনি বকরি চরাতেন বলে অনেকেই উল্লেখ করেছেন। সাধারণত তিনি যে বকরিগুলো চরাতেন সেগুলো ছিল বনি সা'দ গোত্রের। কয়েক কিরাত পারিশ্রমিকের বিনিময়ে তিনি মক্কায় বসবাসরত বিভিন্ন ব্যক্তির বকরিও চরাতেন। এরপর তিনি ব্যবসা শুরু করেন। ব্যবসা তৎকালীন আরবের সবচেয়ে জনপ্রিয় পেশা ছিল। মুহাম্মদ অল্প সময়ের মধ্যেই একাজে ব্যাপক সফলতা লাভ করেন। এর মূল কারণ ছিল তার আমানতদারিতা, সদাচরণ, ন্যায়পরায়নতা এবং বিশ্বস্ততা। এতই খ্যাতি তিনি লাভ করেন যে তার উপাধি হয়ে যায় আল আমিন এবং আল সাদিক যেগুলোর বাংলা অর্থ হচ্ছে যথাক্রমে বিশ্বস্ত এবং সত্যবাদী। ব্যবসা উপলক্ষে তিনি সিরিয়া, বসরা, বাহরাইন এবং ইয়েমেনে বেশ কয়েকবার সফর করেন। মুহাম্মদের সুখ্যাতি যখন চারদিকে ছড়িয়ে পড়ে তখন খাদীজা বিনতে খুওয়াইলিদ তা অবগত হয়েই তাকে নিজের ব্যবসার জন্য সফরে যাবার অনুরোধ জানান এবং বলেন যে অন্যদের তিনি যে পারিশ্রমিক দেন তাই দেবেন। তিনি অত্যন্ত অভিজাত এবং সম্পদশালী মহিলা ছিলেন। মুহাম্মদ এই প্রস্তাব গ্রহণ করেন এবং খাদীজার পণ্য নিয়ে সিরিয়ার অন্তর্গত বসরা পর্যন্ত যান। খাদীজা মুহাম্মদের সাথে তার একজন বিশ্বস্ত ক্রীতদাস মাইছারাকে পাঠান। এই ব্যবসায় তিনি অসামান্য মুনাফা লাভ করেন এবং এর পর আরো কয়েকবার সফরে যান।
কা'বা গৃহের সংস্কারকাজ
মুহাম্মদের বয়স যখন ৩৫ বছর তখন কা'বা গৃহের পূনঃনির্মাণের প্রয়োজনীয়তা দেখা দেয়। কারণ তখন কাবাঘরের চারদিকে কেবল মানুষের উচ্চতার চেয়ে সামান্য বেশি উচ্চতাবিশিষ্ট একটি দেয়াল ছিল যার উচ্চতা ইসমাইলের সময়ই ছিল মাত্র নয় হাত; এর উপরে কোন ছাদও ছিল না। ফলে রাতে চোর ঢুকে বিভিন্ন সম্পদ চুরি করত। এছাড়া আরও বেশ কয়েকটি কারণে কাবা গৃহের সংস্কার কাজ শুরু হয়। পুরনো ইমারত ভেঙে ফেলে নতুন করে তৈরি করা শুরু হয়। এভাবে পুনঃনির্মানের সময় যখন হাজরে আসওয়াদ (পবিত্র কালো পাথর) পর্যন্ত নির্মাণ কাজ শেষ হয় তখনই বিপত্তি দেখা দেয়। মূলত কোন গোত্রের লোক এই কাজটি করবে তা নিয়েই ছিল কোন্দল। নির্মাণকাজ সব গোত্রের মধ্যে ভাগ করে দেয়া হয়েছিল। কিন্তু হাজরে আসওয়াদ স্থাপন ছিল একজনের কাজ। কে স্থাপন করবে এ নিয়ে বিবাদ শুরু হয় এবং চার পাঁচ দিন যাবৎ এ বিবাদ চলতে থাকার এক পর্যায়ে এমনই মারাত্মক রূপ ধারণ করে যে হত্যা পর্যন্ত ঘটার সম্ভাবনা দেখা দেয়। এমতাবস্থায় আবু উমাইয়া মাখজুমি একটি সমাধান নির্ধারণ করে যে পরদিন প্রত্যুষে মসজিদে হারামের দরজা দিয়ে যে প্রথম প্রবেশ করবে তার সিদ্ধান্তই সবাই মেনে নেবে। পরদিন মুহাম্মদ সবার প্রথমে কাবায় প্রবেশ করেন। এতে সবাই বেশ সন্তুষ্ট হয় এবং তাকে বিচারক হিসেবে মেনে নেয়। আর তার প্রতি সবার ব্যাপক আস্থাও ছিল। যা হোক এই দায়িত্ব পেয়ে মুহাম্মদ অত্যন্ত সুচারুভাবে ফয়সালা করেন। তিনি একটি চাদর বিছিয়ে তার উপর নিজ হাতে হাজরে আসওয়াদ রাখেন এবং বিবদমান প্রত্যেক গোত্রের নেতাদের ডেকে তাদেরকে চাদরের বিভিন্ন কোণা ধরে যথাস্থানে নিয়ে যেতে বলেন এবং তারা তা ই করে। এরপর তিনি পাথর উঠিয়ে নির্দিষ্ট স্থানে স্থাপন করেন। এই সমাধানে সবাই খুব সন্তুষ্ট হয়। এই ঘটনা থেকে মুহাম্মদের প্রজ্ঞা এবং নেতৃত্বের স্বভাবসুলভ গুণাবলির পরিচয় পাওয়া যায়।
হেরাগুহায় ধ্যান
নবীর বয়স যখন চল্লিশের কাছাকাছি তখন তিনি অত্যন্ত নিঃসঙ্গতাপ্রিয় হয়ে উঠেন এবং ধ্যান শুরু করেন। মূলত মানুষের নোংরা জীবনযাপন এবং সামাজিক ও রাষ্ট্রীয় অরাজকতা আর নৈতিক অধঃপতন তাকে মর্মাহত করে এবং তিনি সর্বদাই এর সমাধান খোঁজায় তৎপর থাকার ফলেই এই ধ্যানে অংশ নেন। তিনি ব্যবসা উপলক্ষে বিভিন্ন দেশে গিয়েছিলেন এবং কোন সমাজেই মুক্তি ও আদর্শ নেতৃত্বের কোন নির্দেশনা লাভ করতে সক্ষম হননি। এসব নিয়ে চিন্তার পাশাপাশি বিশ্বস্র্রষ্টার স্বরুপ নিয়ে চিন্তাও তার নিঃসঙ্গ জীবনের ভাবনার খোরাক হয়ে দেখা দেয়। পরম চিন্তার পরিবেশ তৈরির সুবিধার্থে তিনি মক্কা থেকে ২ মাইল দূরে অবস্থিত হেরা গুহার অভ্যন্তরে ধ্যান করা শুরু করেন। এসময় তার স্ত্রী খাদিজা নিয়মিত তার খাবার দিয়ে যেতেন। আর তিনি পুরো রমজান মাস এখানে কাটাতেন; এছাড়া অন্যান্য সময়‌ও এখানে ধ্যানে নিমগ্ন থাকতেন, পাশাপাশি তিনি পথচারী মিসকিনদের খাওয়াতেন।
প্রথম প্রত্যাদেশ
মুহাম্মদের বয়স যখন ৪০ বছর তখন হেরাগুহায় ধ্যানমগ্ন থাকা অবস্থায়ই একদিন তার উপর প্রত্যাদেশ (ওহী) অবতীর্ণ হয়। চল্লিশ বছর বয়সেই প্রকৃতপক্ষে একজন ব্যক্তির চিন্তাজগতে পরিপূর্ণতা আসে। তাই এ সময় ছিল যথোপযুক্ত। তাছাড়া এ সময়ের মধ্যে নবী হেরাগুহায় ধ্যানের তৃতীয় বছর সমাপ্ত করেন। আয়েশার বর্ণনা উরওয়া হয়ে আয যুহুরী বর্ণনা করেছেন। এ অনুসারে প্রথম প্রত্যাদেশ অবতরণের পটভূমি ও ঘটনা নিম্নরুপ: (সংক্ষেপিত ও পরিমার্জিত)
পরবর্তী প্রত্যাদেশ
প্রথম প্রত্যাদেশ অবতরণের পর কয়েকদিন প্রত্যাদেশ অবতরণ বন্ধ থাকে। একটি কথা অনেকেই বলেন যে আড়াই বা তিন বছর প্রত্যাদেশ অবতরণ বন্ধ ছিল; তবে তা সত্য নয়। প্রত্যাদেশ স্থগিত থাকার সময় নবী অত্যন্ত বিষণ্ণ ও চিন্তাযুক্ত থাকতেন। হাফেজ ইবনে হাজারের মতে প্রত্যাদেশ স্থগিত থাকার কারণ ছিল নবীর মনে থেকে যাতে ভয় কেটে যায় এবং তিনি পরবর্তী প্রত্যাদেশের জন্য উৎসুক হয়ে উঠেন। প্রকৃতপক্ষেই একসময় মুহাম্মদ বুঝতে পারেন যে তিনি আল্লাহ'র নবী মনোনিত হয়েছেন এবং তাকে এই দায়িত্ব অবশ্যই পালন করতে হবে; তাই তিনি শক্ত হন এবং পরবর্তী প্রত্যাদেশের জন্য অপেক্ষা করতে থাকেন। বুখারী শরীফে জাবির ইবনে আবদৃল্লাহ থেকে এ নিয়ে একটি ঘটনা বর্ণীত আছে যার সারকথা হচ্ছে:- রাসূল পথ চলছিলেন, এমন সময় একটি আওয়াজ শুনে আকাশের দিকে তাকান এবং সেই ফেরেশতাকে বিকট আকারে দেখতে পান। এতে ভীত হয়ে তিনি ঘরে ফরেন এবং খাদীজা তাকে চাদর দিয়ে ঢেকে দেয়। তারপরই সূরা আল মুদ্দাস্‌সিরের ওয়ার রুজযা ফাহজুর পর্যন্ত অবতীর্ণ হয়। সূরা মুদ্দাস্‌সিরের (৭৪ নং সূরা) ব্যখ্যা হতে জানা যায় যে এই আয়াত কয়টিতেই নবীকে প্রথম ইসলাম প্রচার এবং এর দিকে সবাইকে আহ্বান করার নির্দেশ দেয়া হয়। আর এই প্রচারের মূলমন্ত্র ছিল তাওহীদ তথা স্রষ্টার একত্ববাদ। ইসলামের মূল আদর্শ এই সময়েই নবীকে জানিয়ে দেয়া হয় আর তা এই যে, পৃথিবীতে একমাত্র আল্লাহরই শাসন থাকবে এবং মানুষ আল্লাহ ছাড়া আর কারো কাছে মাথা নত করবেনা।
মোমবাতি
thumb|150px|মোমবাতির খুব কাছ থেকে তোলা একটি ছবিতে সলতে ও শিখার বিভিন্ন অংশ দেখা যাচ্ছে। মোমবাতি আলোর একটি উৎস হিসেবে ব্যবহৃত হয়, কখনো কখনো একে তাপের উৎস হিসেবেও ব্যবহার করা হয়। এটি জ্বালানির (সাধারণত মোম) একটি কঠিন টুকরোয় তৈরি এবং এর ভেতরের একটি সলতের মাধ্যমে জ্বলতে থাকে।
আজকাল বেশিরভাগ মোমই প্যারাফিন থেকে তৈরি করা হয়। এছাড়াও মোমবাতি মৌমাছির শরীর-নিঃসৃত মোম, সয়াবিন এবং অন্যান্য উদ্ভিজ্জ মোম, পশুর শক্ত চর্বি থেকে তৈরি হয়। জেল মোমবাতি প্যারাফিন ও প্লাস্টিকের মিশ্রণ থেকে তৈরি হয়।
মোমবাতির প্রস্তুতকারককে মোমবাতির কারবারি বলা হয়। মোমবাতি ধরে রাখার জন্যে হরেক রকম মোমবাতি-ধারক প্রচলিত আছে, যা সাধারণ ক্যান্ডল-হোল্ডার থেকে শুরু করে জাঁকালো ঝাড়বাতি পর্যন্ত বিস্তৃত।
দিয়াশলাই কাঠির তাপ দিয়ে মোমবাতি জ্বালানোর সময় মোমের কিছু অংশ গলে যায় এবং জ্বালানির অতি সামান্য অংশ বাষ্পীভূত করে দেয়। বাষ্পীভবন হয়ে গেলে জ্বালানি বাতাসের অক্সিজেনের সাথে মিশে শিখা তৈরি করে। এই শিখাই মোমবাতির পরবর্তী অংশটুকু জ্বালিয়ে রাখবার জন্যে প্রয়োজনীয় তাপ তৈরি করে: শিখাটির তাপ মোমবাতির ওপরের কঠিন অংশটুকু গলিয়ে ফেলে, তারপর তরল মোম সলতে বেয়ে কৈশিকতার দরুন ওপরে উঠে যায় আর বাষ্পীভূত হয়ে অক্সিজেন সহযোগে পুড়ে শিখাটিকে প্রজ্জলিত রাখে।
হান তাই-সং
হান তাই-সং ডেমোক্রেটিক পিপলস রিপাবলিক অফ কোরিয়া (উত্তর কোরিয়া) এর একজন কূটনীতিক, যিনি বর্তমানে জেনেভায় জাতিসংঘে রাষ্ট্রদূত হিসেবে দায়িত্ব পালন করছেন।
মোমবাতি
জ্বালানির দহন কয়েকটি পৃথক অংশে ঘটে থাকে (যা কিনা মোমের শিখার বিভিন্ন অংশে রং এর পার্থক্য থেকে বলা যায়)। নীল অংশে দহনযোগ্য জ্বালানি থেকে হাইড্রোজেন পৃথক হয় এবং পুড়ে গিয়ে পানি বাষ্প তৈরি করে। উজ্জ্বল, হলুদ অংশটুকুতে কার্বন পুড়ে কার্বন ডাইঅক্সাইড তৈরি হয়।
ধীরে ধীরে মোমবাতির কঠিন অংশটুকু গলতে থাকে, আর মোমের দৈর্ঘ্যও ছোট হতে থাকে। সলতের যে অংশে তরল মোম বাষ্পীভূত হয় না তা আগুনে পুড়ে ছাই হয়ে যায়। সলতের এই ভস্মীভবনের মাধ্যমে এর অতিরিক্ত দৈর্ঘ্য নিয়ন্ত্রিত হয়, যা দহনের তাপমাত্রা এবং জ্বালানি ব্যয় একটি নির্দিষ্ট মাত্রায় ধরে রাখে। আবার কোন কোন সলতে ছেঁটে দিয়ে সুস্থির শিখাপ্রাপ্তি নিশ্চিত করা হয়।
ভারতে নৃত্য
থাম্ব|260x260পিক্সেল|ধ্রুপদী (উপরে), আধাধ্রুপদী, লোকজ ও উপজাতীয় নৃত্য সহ ভারতীয় নৃত্য,. ভারতে নৃত্য অনেক ধরনের নৃত্য নিয়ে গঠিত,যা সাধারণত ধ্রুপদী বা লোক নৃত্য হিসাবে শ্রেণীবদ্ধ করা হয়। ভারতীয় সংস্কৃতির অন্যান্য দিকের মত, ভারতের বিভিন্ন স্থানে বিভিন্ন প্রকারের নৃত্যের উদ্ভব হয়েছে, যা স্থানীয় ঐতিহ্য অনুযায়ী উন্নত হয়েছে এবং দেশের অন্যান্য অংশ থেকে উপাদান আত্নভূত করেছে।
সংগীত নাটক একাডেমী, নাট্যকলার জন্য ভারতের জাতীয় একাডেমী, ৮ প্রকারের ঐতিহ্যবাহী নৃত্যকে ভারতের ধ্রুপদী নৃত্য হিসেবে স্বীকৃতি দেয়, যেখানে অন্যান্য পণ্ডিত ও সুত্রসমূহ আরও নাচকে ধ্রুপদী নৃত্যতে অন্তর্ভুক্ত করে। এইসব নাচের উৎস সংস্কৃতি গ্রন্থ নাট্য শাস্ত্র, এবং হিন্দুধর্মের ধর্মীয় শিল্প কলায় পাওয়া যায়।
অনেক সংখ্যায় এবং শৈলীর লোকনৃত্য পাওয়া যায় যা নিজ নিজ রাজ্য, জাতিগত বা ভৌগোলিক অঞ্চলের স্থানীয় ঐতিহ্য অনুযায়ী পরিবর্তিত।সমসাময়িক নাচের মধ্য বিভিন্ন ধ্রুপদী, লোক ও পাশ্চাত্য ধরনের পরিমার্জিত ও পরীক্ষামূলক মিশ্রণ অন্তর্ভুক্ত। ভারতের নাট্য ঐতিহ্য শুধু পুরো দক্ষিণ এশিয়ার নাট্য ঐতিহ্যকে প্রভাবিত করেনি, বরং দক্ষিণ পূর্ব এশিয়ার নাট্য ঐতিহ্যকেও প্রভাবিত করেছে।ভারতীয় সিনেমায় নাচ প্রায়ই তাদের মেজাজের বৈশিষ্ট্যর জন্য প্রসংশিত হয়, এবং ভারতীয় উপমহাদেশের জনপ্রিয় সংস্কৃতিতে উল্লেখযোগ্য অংশ হয়ে থাকে।
নামকরণ
ভারতীয় নৃত্য সাধারণত ধ্রুপদী এবং লোক নৃত্যের, পাশাপাশি মাঝেমধ্যে আধাধ্রুপদী ও উপজাতীয় নৃত্যে শ্রেণীবদ্ধ করা হয়।
একটি ধ্রুপদী নাচ হচ্ছে সেই যার তত্ত্ব, প্রশিক্ষণ, অর্থ এবং ভাবপূর্ণ অনুশীলনের জন্য যুক্তি প্রাচীন শাস্ত্রীয় গ্রন্থে, যেমন নাট্য শাস্ত্র, নথিভুক্ত এবং তা অনুসরণ করা হয়। ভারতীয় ধ্রুপদী নৃত্য ঐতিহাসিকভাবে একটি বিদ্যালয় বা গুরু-শিষ্য পরমপরা (শিক্ষক-ছাত্র সম্পরক) ঘিরে আবর্তিত হয় এবং থিয়েটারে নৃত্য মঞ্চস্থ করার জন্য নাচের সাথে তার অন্তর্নিহিত খেলা বা রচনা, গায়ক এবং অর্কেস্ট্রার ধারাবাহিকভাবে সুসংগত রাখার জন্য শাস্ত্রীয় গ্রন্থের অধ্যয়ন, শারীরিক চর্চা এবং ব্যাপক প্রশিক্ষণ প্রয়োজন।
লোক নৃত্য হচ্ছে মূলত একটি মৌখিক প্রথা, যার ঐতিহ্য ঐতিহাসিকভাবে শিখানো হয়েছে এবং বেশীরভাগ সময় মুখে মুখে ও অনিয়মিত যৌথ অনুশীলনের মাধ্যমে এক প্রজন্ম থেকে আরেক প্রজন্মে ছড়িয়ে গেছে। আধা ধ্রুপদী নাচ হচ্ছে সেই নাচ যার একটি শাস্ত্রীয় ছাপ রয়েছে কিন্তু একটি লোকনৃত্যে পরিণত হয়েছে এবং তার গ্রন্থ বা বিদ্যালয় হারিয়েছে।একটি উপজাতীয় নাচ হচ্ছে লোকনৃত্যের একটি স্থানীয় রূপ, সাধারণত যা একটি নির্দিষ্ট উপজাতীয় জনগোষ্ঠীর মধ্যে পাওয়া যায়; সাধারণত সময়ের সাথে উপজাতি নাচ লোকনৃত্যে পরিণত হয়।
ভারতে নৃত্যের উৎপত্তি
থাম্ব|128x128পিক্সেল|শিবের [[নটরাজ মূর্তি (নৃত্যের ঈশ্বর)।]]
ভারতে নাচের উৎপত্তি হয়েছে প্রাচীন কালে।বেদে বিভিন্ন ধর্মীয় আচার অনুষ্ঠানের সাথে অনেক শিল্পকলাকে সংযুক্ত করা হয়েছে যেমন নাটকে, যেখানে দেবতাদের প্রশংসা কেবল শুধু আবৃত্তি করা বা গাওয়া হয় না বরং বিভিন্ন আধ্যাত্মিক বিষয় নাটকীয় উপস্থাপনায় সংলাপ আকারে বলা হয়।  শতপথ ব্রাহ্মণের (~৮০০-৭০০ খ্রিস্টপূর্ব) সাংস্কৃতিক শ্লোক ১৩.২ টি দুই অভিনেতার মধ্যে একটি নাটক আকারে লেখা হয়ছে।
বৈদিক উৎসর্গের অনুষ্ঠানকে (যজ্ঞ) এক ধরনের যুদ্ধ হিসেবে উপস্থাপন করা হয়, যেখানে এর অভিনেত, এর সংলাপ, এর অংশকে এর গর্ভাভিনয় ও চরম মুহূর্ত অনূসারে নির্ধারণ করা হয়।
আদিতম নাচ সম্পর্কিত গ্রন্থ হচ্ছে নটসূত্র, যার উল্লেখ পাওয়া যায় পাণিনির লেখায়, একজন ঋষি যিনি শাস্ত্রীয় সংস্কৃত ব্যাকরণ লিখেছিলেন এবং যার অস্তিত্ব খ্রিস্টপূর্ব ৫০০ সালে ধরা হয়। এইরকম শিল্পকলা সম্পর্কিত সূত্রের কথা অন্যান্য প্রাচীন বৈদিক গ্রন্থে পাওয়া যায়, যেমনটি শৈলালিন (IAST: Śilālin) এবং কৃষসভ (Kṛśaśva) নামক দুইজন পণ্ডিতকে প্রাচীন নাটক, গান গাওয়া, নাচ ও এই শিল্প কলার সংস্কৃত রচনার ওপর গবেষণার অগ্রদূত হিসেবে কৃতিত্ব দেয়া হয়।  রিচমন্ড এট অ্যালের অনুমান যে নটসূত্র ৬০০ খ্রিস্টপূর্বাব্দে রচনা করা হয়েছিল যার পাণ্ডুলিপি আধুনিক যুগে এসে হারিয়ে গিয়েছে।
নাচ ও শিল্প কলার যে শাস্ত্রীয় গ্রন্থটি টিকে থাকতে পেরেছে সেটি হচ্ছে সেটি হচ্ছে হিন্দু শাস্ত্র নাট্য শাস্ত্র, যার রচয়িতা হিসেবে ধরা হয় ঋষি ভাড়তকে। তিনি তার লেখায় বলেছেন এই কলা তার সময়ের আগে সৃষ্টি হয়েছে, যার স্বীকৃতী তিনি ব্রহ্মাকে দিয়েছেন যিনি ঋগ্বেদ থেকে শব্দ, সামবেদ থেকে সুর, যজুর্বেদ থেকে মূকাভিনয়, অথর্ববেদ থেকে আবেগনিয়ে নাট্য বেদ সৃষ্টি করেছেন।  নাট্য শাস্ত্রের প্রথম পূর্ণাঙ্গ সংকলন ২০০ খ্রিস্টপূর্বাব্দ এবং ২০০ খ্রিষ্টাব্দ মধ্যে সংকলিত হয়, কিন্তু ধারণা করা হয় ৫০০ খ্রিস্টপূর্বাব্দ এবং ৫০০ খ্রিষ্টাব্দর মধ্যে। নাট্য শাস্ত্রের বহুল চর্চিত সংস্করণ ৬০০০ শ্লোক যা ৩৫ অধ্যায়ে বিভক্ত। ভারতীয় ধ্রুপদী সঙ্গীতের মূল নাট্য শাস্ত্র বলে ধরা হয়।
ভারতের অনেক প্রকারের ধ্রুপদী নৃত্য আছে, যা দেশের বিভিন্ন অংশ থেকে উদ্ভত হয়েছে।ভারতীয় ঐতিহ্য, মহাকাব্য ও পুরাণ থেকেও ধ্রুপদী ও লোক নৃত্যের উদ্ভব হয়েছে।
ধ্রুপদী নৃত্য
ভারতের ধ্রুপদী নৃত্য একপ্রকারে নৃত্য-নাট্যের সৃষ্টি করেছে যা নিজে একটি পরিপূর্ণ থিয়েটার। নর্তকীরা শুধুমাত্র অঙ্গভঙ্গি দ্বারা একটি গল্প উপস্থাপন করে। ভারতের ধ্রুপদী নৃত্যের অধিকাংশই হিন্দু পুরাণের গল্প উপস্থাপন করে। প্রতিটি নৃত্যই একটি নির্দিষ্ট গোষ্ঠী বা নির্দিষ্ট অঞ্চলের তত্ত্ব ও সংস্কৃতির প্রতিনিধিত্ব করে।
ধ্রুপদী হিসেবে বিবেচিত হবার প্রধান মানদণ্ড হচ্ছে নাট্য শাস্ত্রে উল্লেখিত নির্দেশিকা মেনে চলা, যা ভারতীয় অভিনয় শিল্প ব্যাখ্যা করে।সংগীত নাটক একাডেমী  ৮ প্রকারের ভারতের ধ্রুপদী নৃত্যকে ধ্রুপদী নৃত্য হিসেবে স্বীকৃতি দেয়: ভরতনাট্যম (তামিল নাড়ু), কত্থক (উত্তর, পশ্চিম ও মধ্য ভারত), কথাকলি (কেরল), কুচিপুডি (অন্ধ্র প্রদেশ),ওড়িশি (ওড়িশা), মণিপুরি (মণিপুর), মোহিনীঅট্টম (কেরল), এবং সত্রীয়া (আসাম)।  ভারতের সকল ধ্রুপদী নৃত্যের মূলে হিন্দু ধর্মীয় আচার ও শিল্পকলা রয়েছে।
নৃত্যের ঐতিহ্য নাট্যশাস্ত্রের মধ্যে বিধিবদ্ধ হয়েছে এবং একটি নাচ সম্পন্ন হয়েছে বলে তখনই ধরা হবে যখন একটি নির্দিষ্ট ভাব (অঙ্গভঙ্গি বা মুখভঙ্গি) এর মাধ্যমে নর্তকী দর্শকদের মাঝে একটি রস (আবেগ) তৈরি করতে পারে। ধ্রুপদী নৃত্য লোকনৃত্য থেকে আলাদা করা হয় কারণ এটি নাট্য শাস্ত্রের নিয়মানুযায়ী পরিচালনা করা হয় এবং শুধুমাত্র এর অনুসারে সঞ্চালন করা হয়।
ভরতনাট্যম
থাম্ব|157x157পিক্সেল|[[ভরতনাট্যম]] ১০০০ খ্রিস্টপূর্বাব্দ পুরানো, ভরতনাট্যম দক্ষিণ ভারতীয় রাজ্য তামিলনাড়ুর একটি ধ্রুপদী নৃত্য, যা আধুনিক সময় প্রধানত নারীদের দ্বারা চর্চা করা হয়। এই নাচ সাধারণত শাস্ত্রীয় কর্ণাট সঙ্গীতের সাথে চর্চা করা হয়।
ভরতনাট্যম ভারতীয় ধ্রুপদী নৃত্যের এক প্রধান ধারা যা তামিল নাড়ু এবং পার্শ্ববর্তী অঞ্চলের হিন্দু মন্দির হতে উৎপত্তি হয়েছে। ঐতিহ্যগতভাবে, ভরতনাট্যম একটি একক নাচ যা কেবলমাত্র নারীদের দ্বারা সঞ্চালন করা হয়,  এবং হিন্দু ধর্মীয় বিষয় ও আধ্যাত্মিক ধারণা, বিশেষত শৈবধর্ম, কিন্তু বৈষ্ণব এবং শাক্তধর্মও, প্রকাশ করে।
ভরতনাট্যম এবং ভারতের অন্যান্য ধ্রুপদী নাচ ব্রিটিশ রাজের ঔপনিবেশিক আমলে অবহেলিত এবং দমন করা হয়েছিল। ঔপনিবেশিক যুগের পরে, এটা ভারতে এবং বিদেশে সবচেয়ে জনপ্রিয় ভারতীয় ধ্রুপদী নৃত্যের শৈলীতে পরিণত হয়েছে, এবং অনেক ভারতীয় সংস্কৃতির নাচ এবং শিল্পকলার বৈচিত্র্য সম্পর্কে অজ্ঞ বিদেশিদের দ্বারা এটিই ভারতীয় নাচের সমার্থক হিসেবে বিবেচনা করা হয়।
কথাকলি
থাম্ব|151x151পিক্সেল|কথাকলি কথাকলি (কথা মানে "গল্প"; কালি মানে "অভিনয়") একটি অত্যন্ত শৈল্পিক ধ্রুপদী নৃত্য-নাট্য যা ১৭ শতকের মধ্যে কেরল থেকে উদ্ভব হয়েছে।  এই ধ্রুপদী নাচের ধরন আরেক প্রকারের "গল্প অভিনয়" শিল্পের ধারা, এটিকে সাধারণত আলাদা করা হয় রঙিন-মেক আপ, পরিধানসমূহ এবং মুখের মুখোশ দ্বারা যা অভিনেতা-নর্তকীরা পরে থাকে, যারা ঐতিহ্যগতভাবে পুরুষ হয়ে থাকে।
কত্থক
কত্থক ঐতিহ্যগতভাবে সংযুক্ত করা হয় প্রাচীন উত্তর ভারতের ভ্রাম্যমাণ গায়ক-কবিদের সংগে যারা কথাকার বা গল্পকার নামে পরিচিত। কত্থক শব্দটি এসেছে বৈদিক সংস্কৃত শব্দ কথা থেকে যার অর্থ "গল্প", এবং সংস্কৃততে কথাকার শব্দটির অর্থ হচ্ছে "যিনি গল্প বলেন" বা "গল্পের সাথে কাজ করা"। ভক্তি আন্দোলনের সময় কত্থক প্রসূত হয়েছিল, বিশেষ করে হিন্দু দেবতা কৃষ্ণের শৈশব কালের প্রণয় কাহিনীগুলোকে অন্তর্ভুক্ত করার দ্বারা, পাশাপাশি স্বাধীনভাবে উত্তর ভারতীয় রাজ্যগুলোর রাজদরবারে।  এটি ১৬ ও ১৭ শতকের মোঘল রাজদরবার দ্বারা প্রভাবিত রুচি ও ফার্সি কলাকে রুপান্তর, উপযোগী করে এবং অংশভুক্ত করেছিল, ঔপনিবেশিক ব্রিটিশ আমলে এর অবহেলা ও হ্রাস ঘটেছিল, কিন্তু ভারতের স্বাধীনতা লাভের পর এর নবজন্ম ঘটে।
কত্থকের তিনটি স্বতন্ত্র রূপ খুঁজে পাওয়া যায়, যার নামকরণ করা হয়েছে শহরগুলোর নামের সাথে মিল রেখে যেখানে কত্থক নাচের ঐতিহ্য বিকশিত হয়েছিল – জয়পুর,বারাণসী ও লখনউ। শৈলীগতভাবে, কত্থক নাচ ছোট ঘণ্টাধ্বনির (ঘুঙরু) সাথে নাচুনে পায়ের ছন্দময় নড়নের উপর জোর দেয়, সেই নড়ানোকে সংগীতের সাথে একতান করানো হয়, পা এবং ধড় সাধারণত সোজা হয়, এবং গল্প এক উন্নত শব্দভাণ্ডারের মাধ্যমে যার ভিত্তি হচ্ছে বাহুর অঙ্গভঙ্গি ও শরীরের উপরের অংশের চালনা, মুখের অভিব্যক্তি, মঞ্চে অবস্থান পরিবর্তন, বাঁকের ও পালাবদন দ্বারা।
কুচিপুডি
থাম্ব|141x141পিক্সেল|কুচিপুডি কুচিপুডি ধ্রুপদী নাচের উৎপত্তি হয়েছে বর্তমান ভারতীয় রাজ্য অন্ধ্রপ্রদেশের কৃষ্ণা জিলার একটি গ্রামে। এর শিকড় প্রোথিত আছে প্রাচীন যুগে এবং ভারতের অন্যান্য ধ্রুপদী নৃত্যের মত এটি ভ্রাম্যমাণ গায়ক-কবি,মন্দির ও আধ্যাত্মিক বিশ্বাস সম্পর্কিত ধর্মীয় কলা হিসেবে বিকশিত হয়েছে।  এর ইতিহাসে কুচিপুডি নর্তকীরা ছিল সব পুরুষ, সাধারণত ব্রাহ্মণ,যারা উপযুক্তভাবে অনুযায়ী পোশাক পরে গল্পের নারী ও পুরুষের ভূমিকা পালন করত।
আধুনিক কুচিপুডি ঐতিহ্য বিশ্বাস করে যে তীর্থ নারায়ণ জাতী ও তার শিষ্য সিদ্ধেন্দ্র যোগী নামক একজন এতিম ১৭শ শতকে এই শিল্প প্রতিষ্ঠা ও নিয়মাবদ্ধ করেন। কুচিপুডি মূলত হিন্দু দেবতা কৃষ্ণ ভিত্তিক একটি বৈষ্ণব ঐতিহ্য হিসেবে গড়ে উঠেছিল, এবং এটা সবচেয়ে ঘনিষ্ঠভাবে তামিলনাড়ু পাওয়া যায় ভাগবত মেলা নামক শিল্পকলার সাথে সম্পর্কযুক্ত। কুচিপুডি সঞ্চালনে অন্তর্ভুক্ত হচ্ছে বিশুদ্ধ নাচ (নৃত্য), এবং সঞ্চালনের ভাবপূর্ণ অংশ (ব্যাখ্যামূলক নাচ "ন্রিত্য"), যেখানে ছন্দময় অঙ্গভঙ্গির মাধ্যমে একটি চিহ্ন ভাষা দ্বারা মূকাভিনয় করা হয়। গায়ক এবং সঙ্গীতশিল্পীরা শিল্পীর সংগে থাকে, এবং তাল ও রাগ কর্ণাট সঙ্গীতের নির্ধারণ করা হয়। আধুনিক যুগে, কুচিপুডি নর্তকী নারী ও পুরুষ উভয়ই হয়।
ওড়িশি
থাম্ব|150x150পিক্সেল|[[ওড়িশি]] ওড়িশি ভারতের পূর্বাঞ্চলীয় উপকূলীয় রাষ্ট্র উড়িষ্যার হিন্দু মন্দির হতে উত্পত্তি হয়েছে। ওড়িশি, তার ইতিহাসে,প্রধানত নারী দ্বারা সঞ্চালিত হত,  এবং ধর্মীয় গল্প এবং আধ্যাত্মিক ধারণা বিশেষ করে বৈষ্ণব (জগন্নাথ যেমন বিষ্ণু) কিন্তু এর পাশাপাশি অন্যান্য যেমন হিন্দু দেবতা শিব ও সূর্য এবং হিন্দু দেবী (শাক্তধর্ম) সম্পর্কিত ঐতিহ্য প্রকাশ করতো। ওড়িশি ঐতিহ্যগতভাবে নাট্যকলার একটি নাচ-নাটক রীতি, যেখানে শিল্পী এবং সঙ্গীতশিল্পীরা একটি পৌরাণিক কাহিনী যেমন একটি আধ্যাত্মিক বার্তা বা হিন্দু গ্রন্থে থেকে ভক্তিমুলক কবিতা, প্রাচীন সংস্কৃত সাহিত্য অনুযায়ী প্রতীকী পরিচ্ছদ,অভিনয় (অভিব্যক্তি) এবং মুদ্রার (অঙ্গভঙ্গি এবং চিহ্ন ভাষা) মাধ্যমে অভিনয় করে বলতে থাকেন।
সত্রীয়া
থাম্ব|133x133পিক্সেল|সত্রীয়া নৃত্য সত্রীয়া একটি ধ্রুপদী নৃত্য-নাট্য নাট্যকলা যা আসামের কৃষ্ণ-কেন্দ্রিক বৈষ্ণব আশ্রম থেকে উদ্ভব হয়েছে এবং ভক্তি আন্দোলন এর পণ্ডিত এবং সন্ত শ্রীমন্ত শংকরদেব ১৫ শতকে এর প্রচলন করেন।  সত্রীয়ার একটি একাঙ্ক নাট্য হচ্ছে অঙ্কীয়া নাট যা চারণকাব্য, নাচ ও নাটকের মাধ্যমে নান্দনিকতার ও ধর্মের মিশ্রণ বলা যেতে পারে। এই নাচ সাধারণত আশ্রম মন্দিরের (সত্ৰ) কমিউনিটি হলে (নামঘর ) নাচা হয়। এর প্রধান বিষয়বস্তু হচ্ছে কৃষ্ণ ও রাধা কিন্তু বিষ্ণুর অন্য অবতারসমূহ যেমন রাম ও সীতার কথাও বলা হয়।
মণিপুরি
থাম্ব|100x100পিক্সেল|[[মণিপুরি নৃত্য]] মণিপুরি যা জাগই নামেও পরিচিত, মায়ানমারের (বার্মা) সীমান্তে ভারতের উত্তরপূর্ব রাজ্য মনিপুরের নামে নামকরণ করা হয়েছে।ভারতীয় উপমহাদেশে আসামের সিলেট অঞ্চলে এ নাচের উৎপত্তি । এটা বিশেষ করে তার হিন্দু বৈষ্ণব বিষয়াবলী, এবং রাস যাত্রা নামক রাধা-কৃষ্ণের প্রেম-অনুপ্রাণিত নৃত্যনাট্যের সঞ্চালনের জন্য পরিচিত। তবে এই নাচ এইছারাও শৈবধর্ম, শাক্তধর্ম ও অন্যান্য স্থানীয় দেবতা যেমন লাই হারাউবার  সময় উমাং লাই এর বিষয়ের উপরও নাচা হয়। মণিপুরি নাচ হচ্ছে দলগত নাচ, এর মধ্যে উল্লেখযোগ্য হল তার নিজস্ব অনন্য পরিধানসমূহ (একটি পিপা আকৃতির, সূচারূভাবে সজ্জিত স্কার্ট),এর নান্দনিকতা, নিয়মাবলী এবং নাট্যসংঘের কর্তৃক নিয়মিত নাচ মঞ্চস্থ করা। মণিপুরী নৃত্যনাট্য, বেশীরভাগভাগ সময়ে শোভাময়, চপল, সর্পিল হাত ও দেহের উপরের অংশের অঙ্গভঙ্গি সহ সঞ্চালনের উপর অধিক জোর দেওয়া হয়।
লোক এবং উপজাতী নৃত্য
থাম্ব|150x150পিক্সেল|[[নাগাল্যান্ড|নাগাল্যান্ডে লোকনৃত্য]]
ভারতের লোকনৃত্য ও নাটক গ্রামাঞ্চল সমূহে তাৎপর্যপূর্ণ কারণ এইগুলো গ্রাম সম্প্রদায়ের দৈনন্দিন কাজের অভিব্যক্তি এবং ধর্মানুষ্ঠান প্রকাশ করে।
মধ্যযুগের সংস্কৃত সাহিত্য বিভিন্ন প্রকারের দলনৃত্যের বর্ণনা করে যেমন হাল্লিসাকা, রাসকা, দান্ড রাসকা এবং চরচরি। নাত্যশাস্ত্রে নাটক শুরু হবার পূর্বে মহিলাদের দলগত নাচও অন্তর্ভুক্ত। থাম্ব|থিরায়াত্তম -কেরালার একটি জাতিগত নৃত্য
বাম|থাম্ব|150x150পিক্সেল|ভাংরা, [[পাঞ্জাব, ভারত|পাঞ্জাবের লোকনৃত্য]] ভারতে অনেক লোকনৃত্য রয়েছে। প্রতিটি রাজ্যের তার নিজস্ব লোকনৃত্য আছে যেমন কর্ণাটকের বেদারা ভেশা, দল্লু কুনিঠা নাচ, কেরলের থিরায়াত্তম এবং থাইয়াম নাচ, গুজরাটের গার্বা,গাগারী,গোধাখূন্ড,এবং ডান্ডিয়া নাচ, রাজস্থানের কালবেলিয়া,ঘুমর,এবং রাসিয়া নাচ, জম্মু ও কাশ্মীরের নেইয়োপা,এবং বাচা নাগমা নাচ, পাঞ্জাবের ভাংরা ও গিদ্ধা নাচ, উত্তরাখণ্ডের ছুলিয়া নাচ, আসামের বিহু এবং বাগুরুম্বা নাচ,পশ্চিম উড়িষ্যার সাম্বালিপুরী নৃত্য এবং একইভাবে প্রতিটি রাজ্য এবং এর ছোট অঞ্চল সমূহের বিভিন্ন নাচ। লাভানি ও কলি নাচ মহারাষ্ট্রের সবচেয়ে জনপ্রিয় নাচের মধ্যে অন্যতম।
সমসাময়িক নাচ
alt=Four women wearing saree in different dancing poses|থাম্ব|150x150পিক্সেল|[[রবীন্দ্রসঙ্গীত|রবীন্দ্র সংগীতের সাথে নৃত্য। একটি গানের ধারা যা রবীন্দ্রনাথ ঠাকুর সৃষ্টি করেছিলেন।]] ভারতে বর্তমানে সমসাময়িক নাচ হিসেবে ব্যাপক পরিধির নাচ মঞ্ছস্থ করা হচ্ছে। এর মধ্যে ভারতীয় চলচ্চিত্রের জন্য নৃত্যপরিকল্পনা, আধুনিক ভারতীয় ব্যালে এবং বিভিন্ন শিল্পীদের দ্বারা বিদ্যমান ধ্রুপদ ও লোকনৃত্যের পরীক্ষা নিরীক্ষা অন্তর্ভুক্ত।
উদয় শংকর ও শোবানা জয়সিংহকে আধুনিক ভারতীয় ব্যালের নেতৃত্বস্থানীয় হিসেবে ধরা হয় কারণ তারা ভারতীয় ধ্রুপদী নৃত্য ও গানের সাথে পশ্চিমা মঞ্চ কৌশলকে সংমিশ্রিত করেছেন। তাদের প্রযোজনার বিষয়বস্তু ছিল শিব-পার্বতী, লঙ্কা দহন, পঞ্চতন্ত্র, রামায়ণ ও অন্যান্য।
চলচ্চিত্রে নৃত্য
চলচ্চিত্রে ভারতীয় নাচ শৈলীর উপস্থাপনা, বিশেষ করে হিন্দি সিনেমায়, বিশ্বব্যাপী ভারতীয় নাচের পরিসীমাকে তুলে ধরেছে।
সারা ভারতব্যাপী নাচ ও গানের দৃশ্য চলচ্চিত্রের একটি অবিচ্ছেদ অংশ।১৯৩১ সালে আলম আরা চলচ্চিত্রের দ্বারা চলচ্চিত্রে শব্দ প্রবর্তনের সঙ্গে, নৃত্য পরিকল্পনার সহিত নাচ ক্রমে হিন্দি এবং অন্যান্য ভারতীয় চলচ্চিত্রে সর্বব্যাপী হয়ে ওঠে। থাম্ব|150x150পিক্সেল|ব্রিস্টলে একটি [[বলিউড নাচের সঞ্চালন]] প্রথম দিকের হিন্দি চলচ্চিত্রে নৃত্য প্রাথমিকভাবে ভারতীয় ধ্রুপদ নৃত্য শৈলী হিসেবে যেমন কত্থক বা লোক নৃত্য অনুসারে পরিচালিত হত। আধুনিক ছায়াছবিতে প্রায়ই পশ্চিমা নৃত্য শৈলীর (এমটিভি বা ব্রডওয়ে থিয়েটারের মধ্যে) সঙ্গে এই পুরনো শৈলীর মিশ্রণ ঘটানো হয় ,যদিও একই চলচ্চিত্রে পশ্চিমা নৃত্যের সাথে পরিবর্তিত ধ্রুপদী নাচ পাশাপাশি দেখতে পাওয়া অস্বাভাবিক কিছু নয়। সাধারণত, নায়ক বা নায়িকারা একদল পার্শ্ব নর্তকীদের সাথে নেছে থাকে। ভারতীয় চলচ্চিত্রে অনেক গান ও নাচ দৃশ্যের মধ্যে গানের কলির সাথে পোশাক বা জায়গার নাটকীয় পরিবর্তন ঘটে। নায়ক ও নায়িকাদের সুন্দর প্রাকৃতিক পরিবেশ বা স্থাপত্যে দিয়ে তৈরি বিশাল মঞ্চে বা দৃশ্যে,যাকে "পিকচারাইজেশন" বলে, একটি পাস ডি ডিউক্স (একটি ফরাসি ব্যালে শব্দটি, যার অর্থ "দুই এর নাচ") গাওয়া ও নাচা খুবই জনপ্রিয় ব্যাপার। বর্তমানে ভারতীয় চলচ্চিত্রে প্রায় একটি "আইটেম নম্বর" থাকে যেখানে একজন নায়িকা অতিথি চরিত্র হিসেবে একটি গানের দৃশ্য নেচে যান। চলচ্চিত্রের ধারা এবং দৃশ্যের পরিস্থিতির উপর নির্ভর করে আইটেম নম্বরের জন্য নৃত্যপরিকল্পনা পরিবর্তিত হয়। চলচ্চিত্র অভিনেত্রী এবং নৃত্যশিল্পী হেলেন তার সরাইখানার নাচগানের সংখ্যার জন্য বিখ্যাত ছিলেন।
বেশীরভাগ সময় চলচ্চিত্রে, অভিনেতারা যে গানের উপর নেচে থাকেন তা তারা গেয়ে থাকেন না, কিন্তু অন্য শিল্পীরা পটভূমিতে গেয়ে থাকেন। একজন অভিনেতার গানটির গাওয়ার সম্ভাবনা খুবই কম কিন্তু বিরল নয়। বলিউডের নাচ ধীর নাচ থেকে শুরু করে দ্রুত হিপ হপ শৈলীর নাচ পর্যন্ত বিস্তৃত হতে পারে। নাচটি সকল নাচের সংমিশ্রণ হতে পারে।এটা হতে পারে ভারতীয় ধ্রুপদী নৃত্য, ভারতীয় লোকনৃত্য, ব্যালী ড্যান্সিং, জ্যাজ, হিপ হপ এবং অন্য সব কিছু যা আপনি কল্পনা করতে পারেন।
নৃত্য শিক্ষা
ঔপনিবেশিক শাসন থেকে ভারতের স্বাধীনতার পর, উচ্চশিক্ষা, প্রশিক্ষণ এবং সামাজিকতা বা শুধুমাত্র ব্যায়াম এবং সুস্থতার একটি উপায় হিসেবে নৃত্য শিক্ষার জন্য অনেক বিদ্যালয় খোলা হয়েছে।
ভারতের প্রধান শহরগুলোতে এখন অনেক বিদ্যালয় আছে যারা নাচের যেমন ভরতনাট্যম নৃত্যের শিক্ষা দেয়, এবং এই শহরগুলো সারা বছর জুড়ে অনেক নৃত্য অনুষ্ঠানের আয়োজন করে। নৃত্য সমূহ যা শুধুমাত্র এক লিঙ্গের লোকের একচেটিয়া ছিল, এখন নারী ও পুরুষ উভয়ই অংশগ্রহণ করে। অ্যানি-ম্যারি গেস্টন এর মতে, ভারতীয় ধ্রুপদী নৃত্যের অধুনিক প্রশিক্ষণের অনেক উদ্ভাবন ও উন্নয়ন একটি আধা ধর্মীয় ধরনের হয়ে থাকে।
ভৌগোলিক বিস্তার
ভারতীয় ধ্রুপদী নৃত্য কিছু ঐতিহ্য পুরো ভারতীয় উপমহাদেশে চর্চা করা হয়, পাকিস্তান ও বাংলাদেশ সহ, যারা ভারতের অন্যান্য বিভিন্ন সাংস্কৃতিক বৈশিষ্ট্যের অংশীদার।ভারতীয় পুরাণ দক্ষিণ পূর্ব এশিয়ার দেশগুলোর নাচ শৈলীতে গুরুত্বপূর্ণ ভূমিকা পালন করে, একটি উদাহরণ হচ্ছে জাভার নাচ যা রামায়ণ উপর ভিত্তি করে মঞ্চস্থ হয়।
উৎসব
সংগীত নাটক একাডেমী সারা ভারত ব্যাপী বিভিন্ন নাচের উৎসব আয়োজন করে থাকে।
জোসেফ কাংকি নাবুয়াই
জোসেফ কাংকি নাবুয়াই পাপুয়া নিউগিনির বুগেনভিল স্বায়ত্তশাসিত অঞ্চলের একজন রাজনীতিবিদ। তিনি বুগেনভিল গণপরিষদের একজন সদস্য।
তালিকোটা যুদ্ধ
তালিকোটায় বিজয়নগর সাম্রাজ্যের পরাজয় এবং পরবর্তীকালে তাদের রাজধানী বিজয়নগরের ধ্বংস এবং লুটপাটের ফলে আলিয়া রাম রায়ের উত্তরসূরীদের অধীনে রাজ্যের ধীরে ধীরে পতন ও শেষ অবধি পতনই ঘটে।
এই যুদ্ধ ভারতের মধ্য যুগের ইতিহাসে যৌথ পরিকল্পনার একটি উদাহরণ হিসেবে খ্যাত। কিছু হিন্দু রাজাদের সহযোগিতায় দাক্ষিণাত্য সুলতানরা বিজয়নগর দখলের সুযোগ পেয়েছিল। এই যুদ্ধে প্রায় ১ লাখ সৈন্য মারা যায়। এই যুদ্ধে বিজয়নগর সাম্রাজ্যের সম্পূর্ণ পতন ঘটে এবং দাক্ষিণাত্যের শেষ হিন্দু সাম্রাজ্যের অবসান ঘটে।
যুদ্ধ
বিজয়নগরের উত্তরে মুসলিম সুলতানিরা ঐক্যবদ্ধ হয়ে আলিয়া রাম রায়ের সেনাবাহিনীকে আক্রমণ করেছিল, ২ জানুয়ারী, ১৫৬৫ সালে। তালিকোটার যুদ্ধ নামে যা পরিচিতি লাভ করে।
রাক্কাসাগি ও তাঙ্গাদিগি গ্রামের নিকটে সমভূমিতে সেনাবাহিনীদ্বয়ের সংঘর্ষ হয়। (এটি রাক্কাসাগি-তাঙ্গাদি যুদ্ধ হিসাবেও পরিচিত)
যুদ্ধের ঐ সংকটময় মুহূর্তে, তারা একটি ধ্বংসাত্মক আক্রমণ চালিয়েছিল। হঠাৎ আলিয়া রাম রায় তার বিপরীতে দুটি দলকে দাঁড়াতে দেখলে অবাক হয়ে গিয়েছিলেন। তারা আলিয়া রাম রায়কে বন্দী করে এবং ঘটনাস্থলেই তার শিরশ্ছেদ করে।
ফলাফল
রাম রায়ের শিরশ্ছেদ করার ঘটনা বিজয়নগর সেনাবাহিনীর মধ্যে বিশ্বস্ত অংশগুলিতেও বিভ্রান্তি ও বিপর্যয় সৃষ্টি করেছিল। সুলতানিদের সেনাবাহিনী হাম্পিতে লুণ্ঠন চালায় এবং ধ্বংসস্তূপে পরিণত করে।
রবার্ট সিওয়েল তাঁর দ্য ফরগোটেন এমপায়ার গ্রন্থে এই উপসংহারটি রেখেছেন - "আগুন এবং তরোয়াল দিয়ে, লৌহদন্ড এবং কুঠার দিয়ে তারা ধ্বংসের কাজটি দিনের পর দিন চালিয়েছিল। পৃথিবীর ইতিহাসে কখনও এই ধরনের ধ্বংসাত্মক ঘটনা ঘটেনি এবং এত সুন্দরভাবে একটি শহর তৈরি হয়েছিল- ধনী ও পরিশ্রমী জনগোষ্ঠীর সমৃদ্ধির পূর্ণ প্রাচুর্যে একত্রিত হয়ে কিন্তু তারপরে বর্বর গণহত্যা ও ভিক্ষাবৃত্তির বিবরণের দৃশ্য, দখল প্রভৃতির ফলে ধ্বংসস্তূপে নেমে আসে।"
হোসেন নিজাম শাহ বিজয়নগর থেকে আহমেদনগরে বিজয়ী হয়ে ফিরে আসেন। যুদ্ধে ব্যাপক রক্তপাত হয়েছিল।হোসেন নিজাম শাহ প্রচুর স্বর্ণ ওরৌপ্য সঙ্গে করে ফিরে আসেন। তবে সে বছরই তিনি মারা যান এবং কেউ কেউ তার। পরিণতির কারণ হিসেবে অতিরিক্ত মদ্য পানকে  দায়ী করেছিলেন। যদিও তার মৃত্যু নিয়ে দ্বিমত আছে । হোসেন নিজাম শাহের মৃত্যুর ফলে  স্ত্রী খুঞ্জা হুমায়ুন রাজনীতিতে আসতে বাধ্য হন। তবে দাক্ষিণাত্যে রাজনীতি শুরু করা খুবই বিপজ্জনক ছিল। নিজাম শাহের মৃত্যুর ঘটনায় তার স্ত্রী খুঞ্জা হুমায়ুনই দোষী হয়েছিলেন।বিভিন্ন ধরনের রাজনৈতিক জটিলতায় খুঞ্জাহুমায়ুন রাজসিংহাসনে না বসে নিজের ছেলেকে বসিয়েছিলেন।
তালিকোটার যুদ্ধের পরে, বিজনগরের রাজ পরিবারটি অন্ধ্রপ্রদেশের অনন্তপুর জেলাতে পেনুকন্ডার কাছে একটি রাজত্ব প্রতিষ্ঠা করেছিল এবং পরে ১৫৯৭ সালে তারা তাদের রাজধানী চন্দ্রগিরিতে স্থানান্তরিত করে এবং ১৬৪৬ সাল অবধি রাজত্ব করে।
ঘানা ক্রিকেট অ্যাসোসিয়েশন
ঘানা ক্রিকেট অ্যাসোসিয়েশন হল ঘানার ক্রিকেটের সর্বোচ্চ নিয়ন্ত্রক সংস্থা।  সংস্থাটির সদর দপ্তর ঘানার আক্রায় অবস্থিত ।  ঘানা ক্রিকেট অ্যাসোসিয়েশন আন্তর্জাতিক ক্রিকেট কাউন্সিলের সহযোগী সদস্য। সংস্থাটি ২০০২ সালে  আন্তর্জাতিক ক্রিকেট কাউন্সিলের সহযোগী সদস্যপদ লাভ করে। এটি আফ্রিকান ক্রিকেট অ্যাসোসিয়েশনেরও সহযোগী সদস্য।
দ্য রিমেইন্স অব দ্য ডে
দ্য রিমেইন্স অব দ্য ডে (The Remains of the Day) নোবেল পুরস্কার বিজয়ী কাজুও ইশিগুরো রচিত ১৯৮৯ সালের উপন্যাস। এই উপন্যাসের কেন্দ্রীয় চরিত্র স্টিভেন্স দীর্ঘদিন ইংল্যান্ডের অক্সফোর্ডের নিকটবর্তী ডার্লিংটন হোমে গৃহপরিচারকের কাজ করেছেন। ১৯৫৬ সালে তিনি তার এক সহকর্মীর সাথে সাক্ষাৎ করতে পথযাত্রায় বের হন এবং ১৯২০-এর দশক থেকে ১৯৩০-এর দশকে ডার্লিংটন হলে ঘটে যাওয়া ঘটনাবলির স্মৃতিচারণ করেন।
উপন্যাসটি ১৯৮৯ সালে কথাসাহিত্যে বুকার পুরস্কার লাভ করে। এই উপন্যাস অবলম্বনে ১৯৯৩ সালে একই নামের একটি চলচ্চিত্র নির্মিত হয়, যাতে শ্রেষ্ঠাংশে অভিনয় করেন অ্যান্থনি হপকিন্স ও এমা টমসন। চলচ্চিত্রটি আটটি বিভাগে একাডেমি পুরস্কারের মনোনয়ন লাভ করে।
প্রকাশনার ইতিহাস
রিমেইন্স অব দ্য ডে ১৯৮৯ সালের মে মাসে ফেবার অ্যান্ড ফেবার থেকে যুক্তরাজ্যে প্রথম প্রকাশিত হয় এবং ১৯৮৯ সালের ৪ঠা অক্টোবর আলফ্রেড এ. নফ থেকে যুক্তরাষ্ট্রে প্রকাশিত হয়।
রবার্ট বার্নস উডওয়ার্ড
থাম্ব|উডওয়ার্ড ১৯৬৫ সালে ক্লোরোফিল সম্পর্কে কথা বলেছিলেন|262x262পিক্সেল রবার্ট বার্নস উডওয়ার্ড একজন মার্কিন জৈব রসায়নবিদ। তিনি ১৯৬৫ সালে রসায়নে নোবেল পুরস্কার লাভ করেন।
জীবনী
উডওয়ার্ড ম্যাসাচুসেট্‌স ইনস্টিটিউট অফ টেকনোলজি থেকে ১৯৩৬ সালে ব্যাচেলর অব সায়েন্স এবং ১৯৩৭ সালে ডক্টরেট ডিগ্রি অর্জন করেন।
নাঈম ইউ. হাসান
'''নাঈম ইউ. হাসান''' হলেন একজন পাকিস্তানি কূটনীতিক যিনি ১ জানুয়ারী, ১৯৯৬ থেকে ৩১ ডিসেম্বর, ১৯৯৮ পর্যন্ত দক্ষিণ এশীয় আঞ্চলিক সহযোগিতা সংস্থা (সার্ক) -এর ষষ্ঠ মহাসচিব হিসেবে দায়িত্ব পালন করেছেন।
মহাসচিব হিসেবে মনোনীত হওয়ার আগে, তিনি ১৯৯০ থেকে ১৯৯৫ সালে দামেস্কে অবস্থানরত সিরিয়ায় পাকিস্তানের রাষ্ট্রদূত হিসেবে দায়িত্ব পালন করেন। তিনি মে ২০০১ সালে সুইডেনের স্টকহোমে পাকিস্তানের রাষ্ট্রদূত হিসেবে অবসর গ্রহণ করেন।
বোয়িং ৭৫৭
বোয়িং ৭৫৭ হল বোয়িং কমার্শিয়াল এয়ারপ্লেন দ্বারা নকশাকৃত ও নির্মিত একটি মার্কিন সংকীর্ণ-দেহ বিমানসংস্থা। তৎকালীন নামকৃত ৭এন৭ ১৯৭৮ সালের আগস্ট মাসে তার প্রথম অর্ডার পেয়েছিল, যেটি ৭২৭-এর (একটি ট্রাইজেট) একটি দ্বৈত-ইঞ্জিন বিশিষ্ট উত্তরসূরী। প্রোটোটাইপটি ১৯৮২ সালের ১৯শে ফেব্রুয়ারি তার প্রথম উড়ান সম্পন্ন করে, এবং এটি ১৯৮২ সালের ২১শে ডিসেম্বর এফএএ প্রত্যয়িত হয়। ইস্টার্ন এয়ারলাইন্স ১৯৮৩ সালের ১লা জানুয়ারি বাণিজ্যিক পরিষেবায় আসল ৭৫৭-২০০ স্থাপন করেছিল। একটি পণ্যবাহী (পিএফ) ভেরিয়েন্ট ১৯৮৭ সালের সেপ্টেম্বর মাসে এবং একটি কম্বি মডেল ১৯৮৮ সালের সেপ্টেম্বর মাসে পরিষেবাতে প্রবেশ করেছিল। প্রসারিত ৭৫৭-৩০০ ১৯৯৬ সালের সেপ্টেম্বর মাসে চালু হয়েছিল এবং পরিষেবা ১৯৯৯ সালের মার্চ মাসে শুরু হয়েছিল। ৫৪ জন গ্রাহকের জন্য ১,০৫০ টি বিমান তৈরি করার পর, উত্পাদন ২০০৪ সালের অক্টোবর মাসে শেষ হয়, যখন বোয়িং উত্তরসূরি হিসাবে সবচেয়ে বড় ৭৩৭ এনজি ভেরিয়েন্ট অফার করেছিল।
৭৫৭-এর প্রধান গ্রাহকদের মধ্যে মার্কিন প্রধান বিমানসংস্থা, ইউরোপীয় চার্টার বিমানসংস্থা এবং পণ্যবাহী কোম্পানি অন্তর্ভুক্ত ছিল। এটি সাধারণত সংক্ষিপ্ত ও মধ্য-পরিসরের অভ্যন্তরীণ পথে শাটল পরিষেবা ও আন্তঃমহাদেশীয় ইউএস উড়ানের জন্য ব্যবহৃত হত। ইটিওপিএস বর্ধিত উড়ানগুলি ১৯৮৬ সালে আন্তঃমহাদেশীয় রুটে উড়তে অনুমোদিত হয়েছিল। বেসরকারি ও সরকারি পরিচালনাকারীরা ইউএস সি-৩২-এর মত ভিআইপি বাহক হিসাবে ৭৫৭-কে কাস্টমাইজ করেছে। বাণিজ্যিক পরিষেবায় ২০১৭ সালের জুলাই মাসে ৬৬৫ টি বোয়িং ৭৫৭ ছিল, যার বহরে ১২৭ টি বিমান সহ ডেল্টা এয়ারলাইন্স বৃহত্তম পরিচালনাকারী ছিল। বিমানটিতে ২০২২ সালের এপ্রিল পর্যন্ত আটটি মারাত্মক দুর্ঘটনা সহ ১২টি হুল-লস দুর্ঘটনা নথিভুক্ত করা হয়েছে।
পটভূমি
প্রথম প্রশস্ত-দেহের যাত্রীবাহী বৃহৎ বিমান ৭৪৭ ১৯৭০-এর দশকের গোড়ার দিকে চালু হওয়ার পর, বোয়িং তার সংকীর্ণ-দেহ বিশিষ্ট ৭২৭-এর আরও উন্নয়ন বিবেচনা করা শুরু করে। সংক্ষিপ্ত ও মাঝারি দৈর্ঘ্যের রুটের জন্য নকশাকৃত, ট্রাইজেটটি ১৯৬০-এর দশকের সবচেয়ে বেশি বিক্রিত যাত্রীবাহী বৃহৎ বিমান এবং মার্কিন অভ্যন্তরীণ যাত্রীবাহী বৃহৎ বিমান বাজারের একটি প্রধান ভিত্তি ছিল। অধ্যয়ন সবচেয়ে সফল বৈকল্পিক ১৮৯-আসন বিশিষ্ট ৭২৭-২০০ উন্নত করার উপর দৃষ্টি নিবদ্ধ করে। দুটি পন্থা বিবেচনা করা হয়েছিল: একটি প্রসারিত ৭২৭ (৭২৭-৩০০ মনোনীত করা হবে), এবং একটি সম্পূর্ণ নতুন বিমানের কোড-নাম ৭এন৭। আগেরটি ৭২৭-এর বিদ্যমান প্রযুক্তি এবং টেইল-মাউন্টেড ইঞ্জিন কনফিগারেশন ব্যবহার করে একটি সস্তা ডেরিভেটিভ ছিল, যেখানে পরেরটি নতুন উপকরণ ব্যবহারকারী এবং সিভিল এরোস্পেস শিল্পে উপলব্ধ প্রপালশন প্রযুক্তিতে উন্নতি ঘটিয়ে নির্মিত একটি টুইন দ্বৈত-ইঞ্জিন বিশিষ্ট বিমান ছিল।
আব্দুল হামিদ আলী হাসান
হামিদ আলী (عبد الحميد علي حسن) একজন বাহরাইনি কূটনীতিক এবং রাশিয়ান ফেডারেশনে বাহরাইনের রাজ্যের রাষ্ট্রদূত।
সুদর্শন ঘোষ দস্তিদার
সুদর্শন ঘোষ দস্তিদার একজন ভারতীয় রাজনীতিবিদ এবং পশ্চিমবঙ্গ সরকারের পরিবেশ বিষয়ক মন্ত্রী। তিনি একজন বিধায়ক, ২০১১ পশ্চিমবঙ্গ রাজ্য বিধানসভা নির্বাচনে মহিষাদল নির্বাচনী এলাকা থেকে নির্বাচিত হয়েছেন।
তাঁর স্ত্রী ডক্টর কাকলি ঘোষ দস্তিদার, একজন স্ত্রীরোগ বিশেষজ্ঞ ও তৃণমূল কংগ্রেস নেতা। তিনি পশ্চিমবঙ্গের মুখ্যমন্ত্রী, শ্রীমতি মমতা বন্দ্যোপাধ্যায়ের নেতৃত্বে সক্রিয় রাজনীতিতে জড়িত। তিনি পশ্চিমবঙ্গের বারাসত থেকে ১৫ তম, ১৬ তম ও ১৭ তম লোকসভার নির্বাচিত সদস্য এবং লোকসভায় তৃণমূলের উপ-নেতা। রাজ্য রাজনীতিতে আসার আগে ডক্টর সুদর্শন ঘোষ দস্তিদার ১৯৮১ সাল থেকে ভারতের বন্ধ্যাত্ব নিয়ে গবেষণাকারীদের মধ্যে অন্যতম হিসাবে পরিচিত। তিনি দেশের নলজাতক শিশুর (টেস্ট টিউব বেবি) গবেষণার অন্যতম পথিকৃৎ হিসাবে স্বীকৃত।
শিক্ষা
ডঃ সুদর্শন ঘোষ দস্তিদার প্রথমে এমবিবিএস ডিগ্রি এবং তারপর ধাত্রীবিদ্যা ও স্ত্রীরোগবিদ্যায় এমডি অর্জন করেছেন কলকাতা বিশ্ববিদ্যালয়ের অধিভুক্ত আর.জি.কর মেডিকেল কলেজ থেকে। পরবর্তী সময়ে তিনি বেশ কয়েকটি উন্নত প্রতিষ্ঠান, যেমন নিউ ইয়র্কের কর্নেল বিশ্ববিদ্যালয় ও ওয়েল মেডিকেল সেন্টার, আমেরিকা যুক্তরাষ্ট্রের আলবার্ট আইনস্টাইন ইনস্টিটিউট এবং নেদারল্যান্ডসের ইরাসমাস বিশ্ববিদ্যালয়ে প্রশিক্ষণ নিয়েছিলেন। তিনি অধ্যাপক রবার্ট এডওয়ার্ডসের সাথে সাক্ষাত করেছিলেন এবং প্রশিক্ষণের জন্য ক্যামব্রিজের বোর্ন হল ক্লিনিকে যান।
গবেষণা আরম্ভ
ডঃ সুদর্শন ঘোষ দস্তিদার প্রয়াত ডাঃ সুভাষ মুখোপাধ্যায়ের প্রিয় ছাত্র ছিলেন। ডাঃ সুভাষ মুখোপাধ্যায় ১৯৭৮ সালে সফল ভাবে ভারতের প্রথম টেস্ট টিউব বেবির জন্ম দিয়েছিলেন, সেই বছরেই ডাঃ রবার্ট এডওয়ার্ডস এবং প্যাট্রিক স্টেপটো ইংল্যান্ডের কেমব্রিজে বিশ্বের প্রথম আইভিএফ শিশু প্রসব করিয়েছিলেন। মুখোপাধ্যায়ের এই অভিনব কাজটি চিকিৎসা সম্প্রদায়ের তীব্র সমালোচনার মুখোমুখি হয়েছিল যেহেতু তাঁর কাজটি মাইক্রো-ফোটোগ্রাফিক প্রমাণের ভিত্তিতে আদর্শভাবে নথিভুক্ত হয়নি। তিনি আত্মহত্যা করেছিলেন। তাঁর মর্মান্তিক মৃত্যুর পরে ডাঃ ঘোষ দস্তিদার এবং ডাঃ বি. চক্রবর্তী যৌথভাবে কলকাতায় বসে সফলভাবে একটি আইভিএফ গর্ভধারণ করিয়ে, ১৯৮৬ সালে ভারতের প্রথম আইভিএফ পুত্রের জন্ম দেন।
গবেষণা এবং কর্মজীবন
তাঁদের গবেষণা ১৯৮৬ সালে আইভিএফ দ্বারা ভারতের দ্বিতীয় টেস্ট-টিউব শিশু ইমরানকে প্রসব করাতে সফল হয়েছিল। এই ঘটনা প্রচুর আলোড়ন সৃষ্টি করেছিল এবং সাংবাদিকেরা এটিকে ব্যাপকভাবে প্রচার করেছিলেন। এর আগে তাঁরা আইইউআই দ্বারা গর্ভাবস্থা অর্জনে সফল হয়েছিলেন এবং ১৯৮৮ সালে, ফিনল্যান্ডের হেলসিংকিতে তৃতীয় আইভিএফ ওয়ার্ল্ড কংগ্রেস এটি নথিবদ্ধ করেছিলেন। ১৯৯১ সালে ডঃ ঘোষ দস্তিদার স্বাধীনভাবে কলকাতার গড়িয়াহাটে ইনফার্টিলিটি ক্লিনিক এবং আইভিএফ সেন্টার নামে কলকাতার দ্বিতীয় টেস্ট টিউব বেবি কেন্দ্র প্রতিষ্ঠা করেছিলেন। আইসিএসআই প্রযুক্তি দ্বারা ভারতের প্রথম টেস্ট-টিউব শিশুর জন্মের কৃতিত্ব দেওয়া হয় এই কেন্দ্রটিকেই, ১৯৭৮ সালে আইভিএফ-এ গবেষণার পর বন্ধ্যাত্ব গবেষণার ক্ষেত্রে এটি বৃহত্তম অগ্রগতি হিসাবে বিবেচিত। ২০০৫ সালে, তাঁর চিকিৎসার অধীনে, আইভিএফ-সারোগেসির মাধ্যমে এশিয়ার প্রথম, একক পিতার শিশুর জন্ম হয়। তিনি সারা বিশ্ব জুড়ে বক্তৃতা দিয়েছেন এবং তাঁর গবেষণা উপস্থাপন করেছেন। ২০০৭ সালে কলকাতার ভবানীপুরে তিনি ঘোষ দস্তিদার ইনস্টিটিউট ফর ফার্টিলিটি রিসার্চ প্রতিষ্ঠা করেন। ২০১১ সালে, ইন্টারন্যাশনাল সোসাইটি ফর মাইল্ড অ্যাপ্রোচ ইন অ্যাসিস্টেড রিপ্রোডাকশান (ইসমারা) দ্বারা তাঁর কেন্দ্রটি নির্বাচিত হয়েছিল, কলকাতায় মাইল্ড অ্যাপ্রোচ ইন অ্যাসিস্টেড রিপ্রোডাকশানের ওপর চতুর্থ বিশ্ব কংগ্রেস তত্ত্বাবধান করার জন্য। ভারতে এটি প্রথম অনুষ্ঠিত আইভিএফ-এআরটি ওয়ার্ল্ড কংগ্রেস।
স্কোয়াশ
স্কোয়াশ (squash) এক ধরনের উচ্চগতিসম্পন্ন র‌্যাকেট ক্রীড়া। স্বচ্ছ কাচের চার-দেয়ালবিশিষ্ট ইনডোর অথবা আউটডোর কোর্টে দুইজন খেলোয়াড় র‌্যাকেট ও বল নিয়ে একে-অপরের বিরুদ্ধে প্রতিদ্বন্দ্বিতায় লিপ্ত হন। এ খেলাটির মূল উদ্দেশ্য হচ্ছে সম্মুখের দেয়ালে বলকে আঘাত করার মাধ্যমে প্রতিপক্ষীয় খেলোয়াড়কে পাশ কাটিয়ে মেঝেতে দুইবার স্পর্শ করানো অথবা বলকে খেলার বাইরে নিয়ে যাওয়া। এ ক্রীড়াটির উদ্ভব ঘটেছে আনুমানিক ১৮৩০ খ্রিষ্টাব্দে। বিশ্বব্যাপী এ ক্রীড়াটির সর্বোচ্চ নীতি-নির্ধারক প্রতিষ্ঠান হিসেবে রয়েছে বিশ্ব স্কোয়াশ ফেডারেশন।
পাকিস্তানের জাহাঙ্গীর খান স্কোয়াশ ক্রীড়ার ইতিহাসে সর্বকালের শ্রেষ্ঠ খেলোয়াড় হিসেবে বিবেচিত হয়ে আসছেন।  মালয়েশিয়ার পেনাংয়ে জন্মগ্রহণকারী বিখ্যাত ও পেশাদার খেলোয়াড় নিকোল ডেভিড বর্তমানে বিশ্বের ১নং প্রমিলা স্কোয়াশ খেলোয়াড়ের মর্যাদা উপভোগ করছেন।
বিবরণ
একক ক্রীড়ায় দুইজন অথবা দ্বৈত ক্রীড়ায় চারজন খেলোয়াড় স্কোয়াশে অংশগ্রহণ করে থাকেন। অধিকাংশ ব্যক্তিই নরমাকৃতির বল বা ইংলিশ স্কোয়াশ খেলে থাকেন। শক্তবল সহযোগে আমেরিকান স্কোয়াশ মার্কিন যুক্তরাষ্ট্রের কিছু অংশে খেলা হয়। নরমবলের তুলনায় শক্তবল বেশ প্রাণবন্ত। এ কারণে খেলার ধরন ও কৌশল পৃথক হয়ে থাকে।
উপকরণাদি
রাবার দিয়ে তৈরী স্কোয়াশ বলের ব্যাস প্রায় ১.৭৫ ইঞ্চি বা ৪.৪ সেন্টিমিটার। উষ্ণ অবস্থায় এটি বেশ কয়েকবার লাফিয়ে উঠে। আর্দ্রতা, পরিবেশ, খেলার মানের উপর নির্ভর করে বলে বিভিন্ন রংয়ের ফোঁটা দিয়ে চিহ্নিত করা হয়। তন্মধ্যে, অভিজ্ঞদের উপযোগী দুইটি হলুদ রং এবং শিক্ষানবীসদের জন্যে নীল রংয়ের ফোঁটা বলে দেয়া হয়। এছাড়াও, সবুজ কিংবা সাদা ফোঁটার বল গড়পড়তা হয়ে থাকে। তবে, লাল রংয়ের ফোঁটা দিয়ে তৈরী বল বেশ দ্রুতগামী হয়।
র‌্যাকেট দৈর্ঘ্যে ২৭ ইঞ্চি বা ৬৮.৬ সেন্টিমিটার হয়ে থাকে। এটি প্রায়শঃই টেনিসে ব্যবহৃত র‌্যাকেটের অনুরূপ। তবে এটি অধিকতর হাল্কা ও ছোট হয়। বেশ কয়েকবছর পূর্ব থেকে র‌্যাকেটের মাপ পরিবর্তিত হয়েছে যা বর্তমানে বেশ বড়।
প্রতিযোগিতা
ব্রিটিশ স্কোয়াশ র‌্যাকেটস অ্যাসোসিয়েশন যা বর্তমানে ইংল্যান্ড স্কোয়াশ ও র‌্যাকেটবল নামে পরিচিত সংস্থাটি ডিসেম্বর, ১৯৩০ সালে প্রথমবারের মতো প্রতিদ্বন্দ্বিতামূলক পদ্ধতিতে ব্রিটিশ ওপেন চ্যাম্পিয়নশিপ আয়োজন করে। এতে চার্লস রিড চ্যাম্পিয়ন হন। কিন্তু ১৯৩১ সালে নিজ মাঠ ও বিদেশে - উভয় স্থানেই ডন বুচারের কাছে পরাজিত হন। ১৯৪৭ সাল থেকে এ প্রতিযোগিতাটি নক-আউটভিত্তিতে পরিচালিত হচ্ছে।
পাকিস্তানের জাহাঙ্গীর খান পুরুষদের স্কোয়াশে একচেটিয়াভাবে প্রায় ২৫ বছর প্রাধান্য বিস্তার করেন। শেষ খেলায় অস্ট্রেলিয়ার রডনি মার্টিনকে ১৫-৫, ১৫-৮ এবং ১৫-১০ পয়েন্টের ব্যবধানে পরাভূত করেন। তাকে সর্বকালের সেরা স্কোয়াশ খেলোয়াড় হিসেবে গণ্য করা হয়।
শ্রীরামপুর ইউনিয়ন, নবীনগর
শ্রীরামপুর বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
আয়তন
শ্রীরামপুর ইউনিয়নের আয়তন ৩,৬৫৪ একর (১৪.৭৯ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী শ্রীরামপুর ইউনিয়নের মোট জনসংখ্যা ১৯,১৬৯ জন। এর মধ্যে পুরুষ ৮,৭৯৮ জন এবং মহিলা ১০,৩৭১ জন। মোট পরিবার ৩,৮৪২টি। জনসংখ্যার ঘনত্ব প্রতি বর্গ কিলোমিটারে প্রায় ১,২৯৬ জন।
অবস্থান ও সীমানা
নবীনগর উপজেলার মধ্যাংশে শ্রীরামপুর ইউনিয়নের অবস্থান। এ ইউনিয়নের উত্তরে নবীনগর পশ্চিম ইউনিয়ন ও নবীনগর পৌরসভা, পূর্বে নবীনগর পৌরসভা, দক্ষিণ-পূর্বে ইব্রাহিমপুর ইউনিয়ন, দক্ষিণ-পশ্চিমে রসুল্লাবাদ ইউনিয়ন এবং পশ্চিমে শ্যামগ্রাম ইউনিয়ন অবস্থিত।
প্রশাসনিক কাঠামো
শ্রীরামপুর ইউনিয়ন নবীনগর উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ।
শিক্ষা ব্যবস্থা
২০১১ সালের আদমশুমারি অনুযায়ী শ্রীরামপুর ইউনিয়নের সাক্ষরতার হার ৪৫.৪%।
চন্দ্র তাল
সো চিগমা (অর্থ চাঁদের হ্রদ), বা চন্দ্র তাল হল ভারতের হিমাচল প্রদেশের লাহুল এবং স্পিতি জেলার স্পিতি অংশের একটি হ্রদ। চন্দ্র তাল চন্দ্রা নদীর উৎসের কাছে। রুক্ষ এবং আতিথ্যহীন পরিবেশ সত্ত্বেও, এটি গ্রীষ্মে কিছু ফুল এবং বন্যপ্রাণী সহ একটি সুরক্ষিত কুলুঙ্গিতে রয়েছে। এটি পর্যটক এবং উচ্চ-উচ্চতার ট্রেকারদের জন্য একটি প্রিয় স্থান। এটি সাধারণত স্পিতির সাথে যুক্ত, যদিও ভৌগোলিকভাবে এটি স্পিতি থেকে আলাদা। কুনজুম লা লাহৌল এবং স্পিতি উপত্যকাকে পৃথক করেছে।